Salerno

Salerno Italiako hegoaldean dagoen kostaldeko hiria da, izen bereko probintziaren hiriburua eta 140.580 biztanletatik, Campaniako eskualdearen bigarren udalerririk populatuena dena, Napoli ondoren.

Industria (janari-industria, ehungintza, tresneria mekanikoa), portuko jarduera eta turismoa (hondartzak) dira ekonomia-jarduera nagusiak.

Ezaguna da batez ere bertan Scuola Medica Salernitana sortu zutelako Erdi Aroan, Europako lehenengo medikuntza-eskola izan zena. Aipagarria da, bestalde, XI. mendeko katedrala (San Mateo eta Gregorio VII.aren hilobiak gordetzen dira bertako kriptan).

Historia 
Salernum izena zuen antzina. Erromatarren kolonia izan zen K.a. 193. urtean. Lonbardiako printzerri independentea zen 847. urtean, baina Robert Guiscard Calabria eta Siziliako dukeak konkistatu zuen 1070ean. XI-XII. mendeetan eraiki eta sortu zuten Europa guztian ospe handia izan zuen Salernoko medikuntza-eskola, Europako mendebaleko lehena.

Mugakideak 
Salernok honako udalerri hauekin egiten du muga:

Erreferentziak

Kanpo estekak 

  Hiriko gobernuaren webgunea.

Italiako hiriak
Salernoko probintziako udalerriak